TVO ลุ้น Q2-Q3 ผลงานดีต่อเนื่องแนะซื้อราคาเป้าหมาย 38 บาท
TVO ลุ้น Q2-Q3 ผลงานดีต่อเนื่องแนะซื้อราคาเป้าหมาย 38 บาท
16 พ.ค. 2561

บล.ทิสโก้ ระบุในบทวิเคราะห์ว่า  บริษัท น้ำมันพืชไทย จำกัด (มหาชน) หรือ TVO รายงานผลประกอบการ ไตรมาส 1/61 ที่ 558 ล้านบาท (+112% เทียบช่วงเดียวกันของปีก่อน และ +9% QoQ) โดยดีกว่าที่เราและตลาดคาด 6% และ 2%ตามลำดับ หนุนโดยรายได้ทีเพิ่มขึ้น และกำไรจากการป้องกันความเสี่ยง 19 ล้านบาท (จากเดิม 18 ล้านบาทใน 4Q17 และขาดทุน 10 ล้านบาทใน 1Q17)
รายได้เพิ่มขึ้น 6% เทียบช่วงเดียวกันของปีก่อน : แม้ว่าราคาจายจะลดลง แต่ยอดขายเพิ่มขึ้น 6% เทียบช่วงเดียวกันของปีก่อน และ 5% เทียบไตรมาสก่อนหน้าเป็น 6.4 พันล้านบาทเพิ่มขึ้น 5 ไตรมาสต่อเนื่อง โดยมาจากธุรกิจกากถั่วเหลืองและน้ำมันพืชเป็นหลัก นอกจากนี้ ราคาถั่วเหลืองที่เพิ่มขึ้นน้อยกว่ากากถั่วเหลืองที่ เพิ่มขึ้น ทำให้ผู้นำเข้าลดการนำเข้ากากถั่วเหลืองลงเป็นผลบวกต่อ TVO
อัตรากำไรขั้นต้นตามคาด แต่ SG&amp;A ดีกว่าคาด : ด้านอัตรากำไรขั้นต้นเพิ่มขึ้นจาก 10.2% เป็น 14.4% เนื่องจากส่วนต่างราคา ของกากถั่วเหลืองที่เพิ่มขึ้น แต่อัตรากำไรขั้นต้นคงที่ เทียบไตรมาสก่อนหน้าเนื่องมาจากค่าใช้จ่ายด้าน SG&amp;A ที่เพิ่มขึ้น 10% จากการทำการตลาดน้ำมันถั่วเหลือง
แนะนำให้ “ซื้อ” โดยมีมูลค่าที่เหมาะสม 38 บาท (PER 16.7 เท่าสำหรับปี 2018F) และคาดว่าผลประกอบการจะดีต่อเนื่อง Q2-3เนื่องจากส่วนต่างราคาที่สูงสุดในรอบ 3 ปีชดเชยราคาถั่วเหลืองที่ลดลงในไตรมาส2/61 นอกจากนี้ การนำเข้ากากถั่วเหลืองที่ลดลงใน มิ.ย.18 ของผู้นำเข้าจะทำให้ TVO ชิงส่วนแบ่งการตลาดได้เพิ่มขึ้น